Җиде авыл башлыгы 

	Яңа  елның  беренче  көннәрендә  үк  Уразавыл  администрациясе  башлыгы  Илдар  Наил  улы  Садретдинов  белән  очрашып, 2017 ел йомгаклары һәм быелга планнары турында сөйләштек. Әлбәттә, эшләнгән эшләр дә, планлаштырылганнары да байтак – бер мәкаләдә язып бетергесез. Шуңа да бу язмада иң мөһимнәрен генә әйтеп үтәрбез.	 - Уразавыл администрациясенә 7  авыл  керә,  шуларның  берсен –  Кадымавылны  дачалар  поселогы  дияргә  була.  Шуңа  күрә күбесе  очракта  анда  җәй  айларында  гына  эшчәнлек  алып барабыз  -  территорияне  янгын  куркынычы  тудырган  коры үләннәрдән арытабыз, юлларны тиешле  сыйфатка  китерәбез. Бу  авылда  каты  түшәмле  юл юк,  шунлыктан  язгы  ташкын вакытында  аңа  зыян  килә,  һәр ел  диярлек  Кадымавылда  юлларны  төзекләндерү  сорала.  Гомумән  алганда,  быел  безнең администрациягә  кергән  авылларда  планлаштырылган күләмдә  юллар  төзелде  һәм ремонтланды:  “Җирле  ини-циативаларга  ярдәм  күрсәтү” программасы  кысаларында Кызьмавылда  500  метр,  ә  Куйсуында  300  метр  юл  салынды.  Башка  проектларны  үз көчебез һәм спонсорлар ярдәме белән  тормышка  ашырдык. Куйсуында  ук  250  метр  юлга, Атяравылның  Кооперативная урамына бер километр вак таш  салынды.  Соңгы  очракта җирле аграр хуҗалыклар ярдәм итте, рәхмәт үзләренә. Кызыл Ярның  Набережная  урамына 250  метр  вак  таш  түшәлде, Уразавылда  инвалидлар  йор-тына  һәм  федераль  янгынчылар  хезмәтенә  илтә  торган юлларны  төзекләндердек.  Халык  телендә  “Поле  чудес”  дип йөртелгән  микрорайонда  да берникадәр  эшләр  алып  барылды.  Милли  район  үзәгенең  башка  почмакларында  да  юллар  ре-монтланды. Авыл  советы  карамагында катламы  каты  булмаган  (проселочный)  юллар  да  бар.  Бюджет  сайлыгы  безгә  аларның барысына  да  асфальт  яки вак  таш  түшәргә  мөмкинлек бирми.  Гомумән,  бу  проблеманы,  минемчә,  өлкә  яки  дәүләт хөкүмәте  тарафыннан  финансланган  берәр  максус  максатчан  программа  гына  чишәргә сәләтле. Шушы фикерем белән башка авыл башлыклары да килешер,  дип  уйлым, -  ди  Илдар Наил улы.    Милли  район  үзәгендә  дә төзекләндерү эшләре актив бара. Юллар белән бергә, тротуарлар да  төзелә,  парк  яңартылды,  күл тирәнәйтелә.                                                       -  Әйе,  парк  артындагы  күлне тирәнәйттек,  киләсе  елга  ярларын  ныгытырбыз.  Анда  балык үрчетү дә планда бар. Алла бирсә, сулык тирәсендә ял урыны да булдырырбыз,  -  ди ул. Кичләрен һәр авылда диярлек урамнарны  яктырту  проблема-сы  бар.  Узган  елларда   Уразавыл  администрациясенә  кергән авылларда  урам  лампаларын яңарта,  арттыра  килгәннәр.  Ә быел  аларны  энергия  саклагыч лампаларга алмаштыралар.        -  Подрядчик  белән  килешү төзедек,  алар  апрель  аена кадәр  безнең  администрациягәкергән  авылларда  841  яңа  яктырткыч  куярга  тиеш  һәм  бу лампаларга  биш  ел  тиешле хезмәт  күрсәтерләр.  Яңарыш безгә  экономияләнгән  акчаны төзекләндерү яки башка сферага юнәлтергә мөмкинлек бирер, - ди глава. 
	Ринат СӨННӘТОВ	
Туган як

	№ --- | 12.01.2018	


